Ir-Regolament tal-Kummissjoni (KE) Nru 1236/2003
ta’ l-10 ta’ Lulju 2003
li jemenda r-Regolament (KE) Nru 950/2003 fir-rigward ta’ l-għajnuna għal-lanġas għall-ipproċessar għas-sena ta’ marketing 2003/04
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 dwar l-organizzazzjoni komuni tas-swieq fil-prodotti ta’ frott u ħaxix ipproċessat [1], kif l-aħħar emendat mir-Regolament tal-Kummissjoni (KE) Nru 453/2002 [2], u partikolarment l-Artikolu 6(1) tiegħu,
Billi:
(1) L-Artikolu 2(3) tar-Regolament tal-Kummissjoni (KE) Nru 449/2001 tat-2 ta’ Marzu 2001 li jistabbilixxi regoli ddettaljati għall-applikazzjoni tar-Regolament tal-Kunsill (KE) Nru 2201/96 fir-rigward ta’ l-iskema ta’ għajnuna għal prodotti pproċessati minn frott u ħaxix [3], kif l-aħħar emendat mir-Regolament (KE) Nru 1426/2002 [4], jeħtieġ li l-Kummissjoni tippubblika r-rati ta’ għajnuna li għandhom jiġu applikati għal ħawħ u lanġas wara li tagħmel ispezzjoni tal-ħarsien mal-limiti stabbiliti fl-Anness III għar-Regolament (KE) Nru 2201/96.
(2) L-għajnuna għal ħawħ u lanġas għas-sena ta’ marketing 2003/04 kienet stabbilita u ppubblikata fir-Regolament tal-Kummissjoni (KE) Nru 950/2003 tat-28 ta’ Mejju 2003 li jistabbilixxi għas-sena ta’ marketing 2003/04 l-għajnuna għal ħawħ u lanġas għall-ipproċessar taħt ir-Regolament tal-Kunsill (KE) Nru 2201/96 [5].
(3) Wara l-pubblikazzjoni tar-Regolament (KE) Nru 950/2003, l-awtoritajiet ta’ Stat Membru nnotifikaw lill-Kummissjoni li d-data pprovduta fir-rigward ta’ l-ammont ta’ lanġas għall-ipproċessar matul is-sena ta’ marketing 2002/03 ma kienux kompluti. Minn dak iż-żmien ipprovdew id-data kompluta.
(4) L-għajnuna għal lanġas għas-sena 2003/04 għandha tiġi kkalkulata mill-ġdid skond id-data korretta waqt li jittieħed in konsiderazzjoni li r-rata ta’ għajnuna li għandha tiġi applikata għall-2003/04 għandha tkun imnaqqsa skond il-limitu individwali megħlub kif aġġustat minn allokazzjoni tal-kwantitajiet mhux ipproċessati kif speċifikat fit-tielet subparagrafu ta’ l-Artikolu 5(2) tar-Regolament (KE) Nru 2201/96 għal kull wieħed mill-Istati Membri in kwistjoni.
(5) Ir-Regolament (KE) Nru 950/2003 għandu jiġi emendat wara l-kalkulazzjoni ġdida tal-livell ta’ għajnuna.
(6) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għal Frott u Ħaxix Ipproċessat,
ADOTTAT DAN IR-REGOLAMENT:
Artikolu 1
L-Artikolu 1 tar-Regolament (KEE) Nru 950/2003 huwa mibdul b’dan li ġej:
"L- Artikolu 1
Għas-sena ta’ marketing 2003/04 l-għajnuna taħt l-Artikolu 2 tar-Regolament (KE) Nru 2201/96 għandħa tkun:
(a) ħawħ: EUR 47,70/tunnellata metrika
(b) lanġas:
- EUR 71,55/tunnellata metrika fil-Greċja,
- EUR 158,08/tunnellata metrika fl-Ispanja,
- EUR 151,00/tunnellata metrika fi-Franza,
- EUR 116,09/tunnellata metrika fl-Italja,
- EUR 161,70/tunnellata metrika fl-Olanda,
- EUR 161,70/tunnellata metrika fl-Awstrija,
- EUR 161,70/tunnellata metrika fil-Portugall."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jgħodd għas-sena ta’ marketing 2003/04.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 10 Lulju 2003.